google/wiki40b huggingface dataset:
Άγιος Παύλος (συνοικία Αγίου Δομετίου)

Τοποθεσία

Στα βόρεια συνορεύει με το Ορτάκιοϊ και το Κιόνελι, στα δυτικά με τον Γερόλακκο, στο νότια με τον Άγιο Γεώργιο και στα ανατολικά με τις συνοικίες του Δήμου Λευκωσίας, Αράπ Αχμέτ και Άγιος Ανδρέας.

Ιεροί ναοί

Ο ναός της συνοικίας είναι αφιερωμένος στον Απόστολο Παύλο. Ολοκληρώθηκε το 1985. Αντικατέστησε παλαιότερη εκκλησία αφιερωμένη στον Απόστολο Παύλο, κτίσμα του 1805.
Δημοκρατία των Ουντμούρτ

Σημαία

https://upload.wikimedia.org/wikipedia/commons/thumb/c/c7/Flag_of_Udmurtia.svg/1280px-Flag_of_Udmurtia.svg.png
Καλή χρονιά, μητέρες!

Πλοκή

Η ταινία αποτελείται από πέντε διαφορετικές ιστορίες, το κύριο θέμα του οποίου είναι η αγάπη μιας μητέρας. Όλες οι εκδηλώσεις λαμβάνουν χώρα την παραμονή της Πρωτοχρονιάς.

Πατήστε κλικ σε αυτό το λινκ και θα δείτε τη θεατρική αφίσα της ταινίας

https://upload.wikimedia.org/wikipedia/ru/a/a4/Постер_фильма_«С_новым_годом%2C_мамы%21».jpg
Πυογόνο κοκκίωμα

Επιδημιολογία

Το πυογόνο κοκκίωμα εμφανίζεται σε γυναίκες και άνδρες. Προσβάλλει όλες τις ηλικίες, με πιο συχνή εμφάνιση στην δεύτερη και τρίτη δεκαετία της ζωής. Επειδή παρουσιάζεται συχνά στην εγκυμοσύνη, έχει χαρακτηρισθεί και ως κοκκίωμα ή όγκος της εγκυμοσύνης.
Το πυογόνο κοκκίωμα αποτελεί όγκο του δέρματος. Πολύ σπάνια εμφανίζεται στο γαστρεντερικό σύστημα – με εξαίρεση την στοματική κοιλότητα. Η επίπτωση πυογόνων κοκκιωμάτων στη στοματική κοιλότητα είναι υψηλή.

Αιτιολογία

Η αιτιολογία είναι άγνωστη. Έχουν ενοχοποιηθεί τοπικοί ερεθισμοί, τραυματισμοί και φάρμακα.

Κλινικά χαρακτηριστικά

Ταχεία ανάπτυξη του όγκου με τελικό μέγεθος 1 - 3 εκατοστά. Σπάνια υπερβαίνει αυτό το μέγεθος και πιο συχνά είναι μονήρης. Υπάρχουν σαφή όρια διαχωρισμού με το υγιές δέρμα. Συχνά υπάρχει αιμορραγία και σε όψιμο στάδιο μπορεί να σχηματισθεί δευτεροπαθές έλκος. Συνήθως ο όγκος είναι ανώδυνος.
Πιο συχνά παρατηρείται στα άκρα, στην κεφαλο-τραχηλική περιοχή και στους βλεννογόνους της στοματικής ή ρινικής κοιλότητας. Μπορεί να προσβάλλει τα χείλη του στόματος, το τριχωτό της κεφαλής, το πρόσωπο, τις παλάμες, τα πέλματα και την γλώσσα. Ο όγκος της εγκυμοσύνης σχηματίζεται σχεδόν αποκλειστικά στη στοματική κοιλότητα.
Αυτόματη υποχώρηση είναι σπάνια, με εξαίρεση τον όγκο της εγκυμοσύνης. Σε περίπτωση ατελούς αφαίρεσης υπάρχει μεγάλο ποσοστό υποτροπής.

Διαφοροδιάγνωση

Το πυογόνο κοκκίωμα διαχωρίζεται από το κακόηθες μελάνωμα μόνο ιστολογικά. Θα πρέπει να γίνει διαφοροδιάγνωση από αιμαγγειοσάρκωμα, καρκίνωμα πλακώδους επιθηλίου της στοματικής κοιλότητας.

Θεραπεία

Εφόσον, με εξαίρεση τον όγκο της εγκυμοσύνης, τα περισσότερα πυογόνα κοκκιώματα δεν υποχωρούν, ενδείκνυται η αφαίρεση. Αυτό επιτυγχάνεται με χειρουργική εκτομή ή Laser.

Πρόγνωση

Σε περίπτωση πλήρους αφαίρεσης υπάρχει ίαση.
Πιέρος Βοϊδής

Βιογραφία

Ο Βοϊδής από το Μαυροβούνι Γυθείου Λακωνίας, ήταν ξάδελφος του Πετρόμπεη Μαυρομιχάλη και θεωρείτο ήδη από την προεπαναστατική περίοδο ως ένας από τους επιφανέστερους οπλαρχηγούς της Μάνης. Στις 23 Μαρτίου του 1821, συμμετείχε μαζί με άλλους οπλαρχηγούς στην απελευθέρωση της Καλαμάτας, ενώ αμέσως μετά, μαζί με τους Πετρόμπεη και Μούρτζινο, παραχώρησε στον Κολοκοτρώνη 270 άνδρες, καθώς ο «Γέρος του Μοριά» αποφάσισε να κινηθεί προς την Αρκαδία.
Λίγες ημέρες αργότερα, την 28η Μαρτίου, συμμετείχε στην μάχη του Αγίου Αθανασίου, κατά την οποία οι επαναστάτες προσπάθησαν να εμποδίσουν την υποχώρηση των μουσουλμάνων του Φαναρίου προς την Τριπολιτσά. Κατά τη διάρκεια της σφοδρής και πολύνεκρης σύγκρουσης, ο Βοϊδής τραυματίστηκε και μεταφέρθηκε από τους άνδρες του μακριά από το πεδίο της μάχης, η οποία τελικά έληξε με τη νίκη των επαναστατών και τον θάνατο 500 περίπου Τούρκων, μεταξύ των οποίων συγκαταλέγονταν και αρκετοί άμαχοι που ακολουθούσαν τους ένοπλους συμπατριώτες τους. Αργότερα, συμμετείχε σε μια σειρά από πολεμικές επιχειρήσεις στην Πελοπόννησο, δρώντας κυρίως στην περιοχή της Αργολίδας. Διακρίθηκε για τις πολεμικές του αρετές και κατάφερε να αναδειχτεί σε έναν από τους σημαντικότερους υπαρχηγούς του Κολοκοτρώνη.
Τον Μάιο του 1825 ενίσχυσε με 120 άνδρες τον Παπαφλέσσα στο Μανιάκι ενόψει της επικείμενης σύγκρουσης με τον αιγυπτιακό στρατό του Ιμπραήμ Πασά, αναλαμβάνοντας την υπεράσπιση του νοτιότερου εκ των τριών οχυρωμάτων. Στα άλλα δύο είχαν τεθεί επικεφαλής οι Παπαφλέσσας και Δημήτριος Δικαίος. Κατά την μάχη που ακολούθησε την 20ή Μαΐου, το οχύρωμα που υπερασπίζονταν ο Βοϊδής και οι υπόλοιποι Μανιάτες, όντας το ισχυρότερο, ήταν το τελευταίο που κάμφθηκε από τις εχθρικές δυνάμεις (μάλιστα σε αυτό είχαν καταφύγει και όσοι Έλληνες στρατιώτες είχαν καταφέρει να υποχωρήσουν ζωντανοί από τα άλλα δύο οχυρώματα) με τον ίδιο τελικά να σκοτώνεται, όπως άλλωστε και οι Παπαφλέσσας, Δημήτριος Δικαίος, Παναγιώτης Κεφάλας κ.ά.
Στυλιανός Παπαδάκης

Σταδιοδρομία

Γιος του Σταύρου Παπαδάκη, ανέπτυξε επιχειρηματική δραστηριότητα.
Εντάχθηκε στην ΕΡΕ. Εξελέγη βουλευτής με το εν λόγω κόμμα το 1961 και μεταδικτατορικά με τη Νέα Δημοκρατία το 1974  συγκεντρώνοντας 18.111 σταυρούς προτίμησης.
Πέθανε σε ηλικία 74 ετών τον Σεπτέμβριο του 1992.
Λουίζα Νταϊάνα της Ορλεάνης

Ζωή

Η Λουίζα Νταϊάνα της Ορλεάνης γεννήθηκε στο Βασιλικό Παλάτι στο Παρίσι, στις 27 Ιουνίου 1716 ως το μικρότερο παιδί του Δούκα και της Δούκισσας της Ορλεάνης. Σχετικά με τη γέννηση της εγγονής της, η Ελισάβετ Καρλόττα του Παλατινάτου (γνωστή στο δικαστήριο απλά ως Madame) δήλωσε: "Τη στιγμή που ολοκλήρωσα την επιστολή μου στην Πριγκίπισσα της Ουαλίας, ήρθαν να μου ανακοινώσουν ότι η κυρία της Ορλεάνης γεννάει. Ήταν μόλις ένδεκα, όταν η μεταφορά μου ήταν έτοιμη, και μπήκα στον προθάλαμο και μου είπαν με χαμηλή φωνή: «Η Βασιλική της Υψηλότητα γέννησε πριν από μία ώρα». Αλλά αυτό ειπώθηκε με τόσο λυπηρό τόνο που δεν αμφέβαλλα ότι η κυρία της Ορλεάνης είχε φέρει στον κόσμο μια έβδομη κόρη και αυτό δυστυχώς συνέβη".
Μέχρι τον γάμο της, ήταν γνωστή ως Mademoiselle de Chartres, τίτλος που είχε χρησιμοποιηθεί από την μεγαλύτερη αδερφή της, Αδελαΐδα (1698-1743), η οποία, τη στιγμή της γέννησης της Λουίζας Νταϊάνας, ήταν καλόγρια στο Τσέλε. Χρησιμοποιήθηκε επίσης από τη θεία της Ελισάβετ Καρλόττα της Ορλεάνης. Μεγάλωσε με την νεότερη αδερφή της, Ελισάβετ κι εκπαιδεύτηκαν σε μοναστήρια. Η αδελφή της θα γίνει αργότερα βασίλισσα της Ισπανίας ως σύζυγος του Λουδοβίκου Α΄ της Ισπανίας. Η Λουίζα Νταϊάνα  λέγεται ότι ήταν ένα πολύ ευαίσθητο παιδί και θα μεγάλωνε για να είναι μία από τις πιο όμορφες από τις κόρες του Αντιβασιλέα Φιλίππου. Η γέννησή της δεν χαιρετίστηκε πραγματικά με τη χαρά που είχε συναντήσει ο αδελφός της, Λουδοβίκος της Ορλεάνης.
Το 1732, η δεκαπεντάχρονη Λουίζα Νταϊάνα παντρεύτηκε τον μακρινό ξάδερφό της Λουδοβίκο Φραγκίσκο, πρίγκιπα του Κοντί. Ο μοναδικός επιζών γιος της, Λουδοβίκος Φραγκίσκος Ιωσήφ του Κοντί, έγινε ο τελευταίος Πρίγκιπας του Κοντί.

Θάνατος

Η Λουίζα Νταϊάνα πέθανε κατά τον τοκετό στις 26 Σεπτεμβρίου 1736. Το 1734, η Λουίζα γέννησε έναν γιο, κληρονόμο του Κοντί και, το 1736, ένα δεύτερο παιδί που πέθανε κατά τη γέννηση, στο Issy, έξω από το Παρίσι. Τότε θάφτηκε στην εκκλησία Saint-André-des-Arcs. Ο σύζυγός της δεν ξαναπαντρεύτηκε.
2ος αιώνας π.Χ.

Ο 2ος αιώνας π.Χ. αρχίζει στις 1 Ιανουαρίου 200 π.Χ. και τελειώνει στις 31 Δεκεμβρίου 101 π.Χ..

Γεγονότα

Γ΄ Καρχηδονιακός πόλεμος (149-146 π.Χ.).
Ψηφιακή υπογραφή

Η Ψηφιακή υπογραφή είναι ένα μαθηματικό σύστημα που χρησιμοποιείται για την απόδειξη της γνησιότητας ενός ψηφιακού μηνύματος ή εγγράφου. Μια έγκυρη ψηφιακή υπογραφή δίνει στον παραλήπτη την πιστοποίηση ότι το μήνυμα που δημιουργήθηκε ανήκει στον αποστολέα που το υπέγραψε ψηφιακά και ότι δεν αλλοιώθηκε-παραποιήθηκε κατά την μεταφορά. Οι ψηφιακές υπογραφές χρησιμοποιούν συνδυασμό μιας κρυπτογραφικής συνάρτησης κατατεμαχισμού (hash function) για δημιουργία της σύνοψης (hash) σε συνδυασμό με ασυμμετρική κρυπτογραφία για κρυπτογράφηση/αποκρυπτογράφηση σύνοψης (ο συνδυασμός σύνοψης και κρυπτογράφησης με ασυμμετρική κρυπτογραφία αποδεικνύει την ακεραιότητας του εγγράφου αλλά και την απόδειξη ταυτότητας του αποστολέα).
Σε μερικές χώρες όπως τις ΗΠΑ και κάποιες χώρες της Ευρωπαϊκής ένωσης, οι ψηφιακές υπογραφές έχουν και νομική υπόσταση. Οι ψηφιακές υπογραφές σε ψηφιακά έγγραφα είναι παρόμοιες με τις αντίστοιχες χειρόγραφες υπογραφές σε έντυπα έγγραφα. Όταν οι ψηφιακές υπογραφές υλοποιούνται - εφαρμόζονται σωστά (με χρήση ασφαλών κρυπτογραφικών αλγορίθμων), είναι πολύ δυσκολότερο να πλαστογραφηθούν σε σχέση με τις αντίστοιχες χειρόγραφες. Επίσης το φυσικό πρόσωπο που ψηφιακά υπογράφει το ψηφιακό έγγραφο δεν μπορεί να ισχυριστεί ότι δεν το υπόγραψε (όσο το ιδιωτικό κλειδί που χρησιμοποίησε δεν υποκλάπηκε). Κάποιες υλοποιήσεις των ψηφιακών υπογραφών προσθέτουν και την ημερομηνία υπογραφής του εγγράφου, ώστε και το ιδιωτικό κλειδί να υποκλαπεί, η ψηφιακή υπογραφή να είναι έγκυρη. Η ψηφιακή υπογραφή μπορεί να προστεθεί σε οποιαδήποτε σειρά από bits (δηλαδή δεδομένα): παραδείγματα χρήσης είναι τα μηνύματα ηλεκτρονικού ταχυδρομείου,έγγραφα, μηνύματα που στέλνονται στο Διαδίκτυο κλπ. Πολλοί οργανισμοί υιοθετούν την χρήση των ψηφιακών υπογραφών ώστε να αποφεύγεται η αποστολή τυπωμένων εγγράφων (επικυρωμένα με χρήση σφραγίδων και υπογραφών).
Παλαιοζωικός αιώνας

Παλαιοζωική ζωή

Στην αρχή του Παλαιοζωικού εμφανίστηκαν ξαφνικά, με την Κάμβρια έκρηξη, σχεδόν όλες οι συνομοταξίες των ασπόνδυλων. Δεν υπήρχε ακόμα χερσαία ζωή. Μια ποικιλία φυκών ευημέρευσε στους ωκεανούς. Εμφανίστηκαν τα μαλάκια και τα αρθρόποδα, όπως οι τριλοβίτες. Κατά την Ορδοβίκια εμφανίστηκαν τα καρκινοειδή μαζί με τα πρώτα ιχθυόμορφα σπονδυλωτά. Κοραλλιογενείς ύφαλοι άρχισαν να σχηματίζονται στους ωκεανούς, ενώ οι νότιες ήπειροι μετατοπίστηκαν προς τους πόλους.
Κατά τη Σιλούρια αναπτύχθηκαν τα πρώτα απλά φυτά, όπως η κουκσόνια, κατά μήκος των ακτών ή σε εκβολές ποταμών. Εμφανίστηκαν, επίσης, οι πρώτοι οδοντοφόροι ιχθύες. Στη Δεβόνια οι καρχαρίες και πολλά άλλα είδη αφθονούσαν στις θάλασσες. Έκαναν την εμφάνισή τους τα πρώτα έντομα και αμφίβια, όπως ο ιχθυόστεγος. Σχηματίστηκαν τα πρώτα δάση από σποριόφυτα, όπως οι γιγαντιαίες φτέρες και τα βρύα.
Η φυτική ζωή έφτασε στο αποκορύφωμά της κατά τη μέση Λιθανθρακοφόρο, όπου κυριαρχούσαν απέραντα δάση λυκοποδιόφυτων στην τροπική ζώνη της Λαυρασίας. Η κλιματική αλλαγή προκάλεσε την κατάρρευση αυτής της χλωρίδας και μείωσε την βιοποικιλότητα των φυτών στη συνέχεια. Από τα δάση αυτά θα σχηματιστούν τα αποθέματα λιθάνθρακα που έδωσαν και όνομά τους στη συγκεκριμένη περίοδο. Διαμορφώθηκαν οι πρώτοι ψαμμίτες στις έρημους. Στην ανατολική Γκοντβάνα υπήρχε περίοδος Παγετώνων. Τα αμφίβια αφθονούσαν. Τα πρώτα ερπετά εξελίχθηκαν από τα αμφίβια. Κατά την Πέρμια τα κωνοφόρα αντικατέστησαν τις φτέρες. Πολλαπλασιάστηκαν τα ερπετά και επεκτάθηκαν οι έρημοι.

Τεκτονική

Γεωλογικά, ο Παλαιοζωικός αιώνας ξεκινά λίγο μετά τη διάσπαση της υπερηπείρου της Παννότιας. Κατά τη διάρκεια του πρώιμου Παλαιοζωικού, η χερσαία μάζα της Γης διασπάστηκε σε τρεις μικρότερες (Λαυρεντία, Σιβηρία, Βαλτική) και στη μεγάλη ήπειρο Γκοντβάνα.
Η Καληδόνιος ορογενετική φάση έλαβε χώρα κατά την Ορδοβίκια και τη Δεβόνια, περίπου 490 ως 390 εκατομμύρια χρόνια πριν, και προκλήθηκε από την σύγκρουση των ηπείρων της Λαυρεντίας, της Βαλτικής και της Αβαλονίας και το κλείσιμο του Ιαπετού ωκεανού. Από αυτήν δημιουργήθηκαν τα Βρετανικά Νησιά, τα Σκανδιναβικά Όρη, το Αρχιπέλαγος Σβάλμπαρντ, η οροσειρά της ανατολικής Γροιλανδίας και τα Απαλάχια Όρη. Η Βαρίσκιος ορογενετική φάση της Δεβόνιας ήταν αποτέλεσμα της σύγκρουσης της Λαυρωσίας (ή αλλιώς Ευραμερική) με την Γκοντβάνα. Έτσι σχηματίστηκε η υπερήπειρος της Παγγαίας, στην οποία περιλαμβανόταν το μεγαλύτερο τμήμα ξηράς του πλανήτη.
Κάστρο του Λίχτενσταϊν (Γερμανία)

Ιστορία

Η ιστορία του κάστρου ανέρχεται στον 13ο αιώνα, όταν η οικογένεια των Λίχτενσταϊν έχτισε το κάστρο του « Παλιού Λίχτενσταϊν », γνωστού και ως το « Παλιό Λίχτενσταϊν ». Καταστράφηκε δύο φορές, στη διάρκεια του Reichskrieg, το 1311 και το 1381, από τις δυνάμεις της ελεύθερης πόλης (Reichstadt) του Ρόιτλινγκεν. Την δεύτερη φορά, το κάστρο δεν ξαναχτίστηκε και έμεινε σε ερείπια. Το 1802, ο βασιλιάς Φρειδερίκος Α' της Βυρτεμβέργης έχτισε εκεί ένα κυνηγετικό περίπτερο. 
Ο πρίγκιπας Γουλιέλμος, συλλέκτης όπλων, πανοπλιών και πινάκων ζωγραφικής χρειαζόταν ένα χώρο για να στεγάσει την συλλογή του. Εντυπωσιάστηκε από το βιβλίο Λίχτενσταϊν του Βίλχελμ Χάουφ (εκδόθηκε το 1826) και θέλησε να μετατρέψει το κυνηγετικό περίπτερο σε κάστρο του καιρού των ιπποτών. Γι'αυτό τον λόγο το κάστρο ανακατασκευάστηκε από το 1840 ως το 1842 σε αυτό το πνεύμα, και σύμφωνα με τα σχέδια του Καρλ Αλεξάντερ Χάιντελοφ.
Οι φάλαινες του Αυγούστου

Πλοκή

Δυο ηλικιωμένες αδελφές η Λίμπι Στρονγκ (Μπέτι Ντέιβις) και η Σάρα Γουέμπερ, μένουν μαζί στο παραθαλάσσιο σπίτι τους στο Μέιν. Ο καιρός έχει περάσει και οι δυο τους αναπολούν το παρελθόν. Επί πενήντα συναπτά έτη οι δυο τους παραθέριζαν τα καλοκαίρια στην παραλία του Μέιν και περίμεναν τις φάλαινες να εμφανιστούν κοντά στην ακτή. Αλλά τα πράγματα έχουν αλλάξει, οι φάλαινες δεν έρχονται πια, η Λίμπι είναι τυφλή, ισχυρογνώμων και περιμένει τη στιγμή του θανάτου της και η Σάρα ανησυχεί πολύ για την κατάστασή της. Η Σάρα δείχνει επίσης ενδιαφέρον για τον κύριο Μάρανοφ, τον αριστοκράτη γείτονά τους και όταν μια μέρα τον καλεί σπίτι για φαγητό η Λίμπι συμπεριφέρεται με αγένεια τόσο σε εκείνον όσο και στην αδελφή της. Τότε η Σάρα αρχίζει να σκέφτεται σοβαρά να στείλει την αδελφή της σε οίκο ευγηρίας. Η αδελφική αγάπη όμως πρόκειται να θριαμβεύσει.

Πληροφορίες

Ταινία βασισμένη στο ομώνυμο θεατρικό του Ντέιβιντ Μπέρι, του οποίου τα δικαιώματα αποκτήθηκαν αμέσως από τον παραγωγό Μάικλ Καπλάν, αφότου είδε την παράσταση. Η πρώτη επιλογή του παραγωγού για το ρόλο της Σάρα ήταν η Πρώτη Κυρία των Αμερικανικών Ταινιών, αστέρας του βωβού κινηματογράφου και των ταινιών του Γκρίφιθ, Λίλιαν Γκις. Η εύρεση της ηθοποιού που επρόκειτο να ενσαρκώσει τη Λίμπι, ήταν δυσκολότερη καθώς μεγάλη μερίδα των πλέον ηλικιωμένων ηθοποιών της χρυσής εποχής του Χόλιγουντ δεν ήταν σε θέση να συμμετάσχουν στην ταινία. Μερικοί από τους ηθοποιούς που προσέγγισε ο παραγωγός ήταν οι Σίρλεϊ Μπουθ, Μπάρμπαρα Στάνγουικ, Φρεντ Ασταίρ και Πολ Χένριντ που λόγω ασθένειας δεν μπόρεσαν να συμμετάσχουν στην ταινία, ενώ οι Τζόελ ΜακΚρία, Κάθριν Χέπμπορν, Τζον Γκίλγκουντ και Φράνσις Ντι την απέρριψαν για άλλους λόγους. Η Λίλιαν Γκις, όπως και η Μπέτι Ντέιβις που ανέλαβε τελικά το ρόλο της Λίμπι είχαν απορρίψει κι εκείνες τις προτάσεις του παραγωγού.
Η ταινία σηματοδότησε τη δεύτερη συνεργασία της Μπέτι Ντέιβις με τον Βίνσεντ Πράις 50 περίπου χρόνια μετά την πρώτη τους συνεργασία για την ταινία Ελισάβετ και Έσσεξ (The Private Lives of Elizabeth And Essex).
Άστι

Έδαφος

Η Άστη, που βρίσκεται περίπου 60 χιλιόμετρα νότια-ανατολικά του Τορίνο, στην κοιλάδα του ποταμού Tanaro , η οποία, μετά την εκχώρηση των παραποτάμων Borbore, Valbrenta, και αντιστρόφως, οριοθετείται στα σύνορα του νότου. Η πόλη βρίσκεται στη μέση των διάσημων λόφων, μεταξύ των Langhe και του Monferrato, διάσημη σε όλο τον κόσμο για τα κρασιά της και βρίσκεται σε μια ευνοϊκή τοποθεσία σχεδόν στο κέντρο του Πιεμόντε.
Θρασύβουλος Γεωργιάδης

Βιογραφικό σημείωμα

Ξεκίνησε με σπουδές πιάνου στο Ωδείο Αθηνών τα χρόνια 1921-1926. Μετά την αποφοίτησή του από το Πολυτεχνείο, ως πολιτικός μηχανικός, σπούδασε το 1930-1935 στο Μόναχο μουσικολογία και σύνθεση με τον Καρλ Ορφ. Στις διεπιστημονικές μελέτες ο Γεωργιάδης έχει επίσης επηρεαστεί από τον ψυχολόγο και μουσικολόγο Kurt Huber, από τον βυζαντινολόγο Franz Dölger και από τον αρχαιολόγο Ernst Buschor. Στις 6 Ιουνίου 1935 έλαβε το διδακτορικό του δίπλωμα με τον Rudolf von Ficker στο Πανεπιστήμιο του Μονάχου, με θέμα της διατριβής του την ανάπτυξη της πολυφωνίας στον Μεσαίωνα.
Το 1936 παντρεύτηκε την τσεμπαλίστα Άννα-Barbara Speckner. Το 1938 ο Γεωργιάδης διορίστηκε καθηγητής της μορφολογίας στο Ωδείο Αθηνών, στο οποίο αναδείχθηκε σε Συν-Διευθυντή στα 1939. Υπηρέτησε στο αλβανικό μέτωπο στα χρόνια του πολέμου. Μετά την απελευθέρωση αντιμετώπισε προβλήματα εξαιτίας και της γερμανικής καταγωγής της συζύγου του.
Το 1947 με τις εργασίες πάνω στην αρχαία μετρική ποσότητα και στον ελληνικό ρυθμό έναν χρόνο αργότερα, αναδείχθηκε σε καθηγητή στο Πανεπιστήμιο της Χαϊδελβέργης. Το 1956 διορίστηκε στο Πανεπιστήμιο Ludwig-Maximilians του Μονάχου, ενώ ένα χρόνο αργότερα και μέλος της Βαυαρικής Ακαδημίας Επιστημών. Το 1972 συνταξιοδοτήθηκε, ενώ το 1974 τιμήθηκε από το Τάγμα Pour le Mérite.

Επιστημονικό έργο

Ο Γεωργιάδης θεωρείται ένας από τους πιο σημαντικούς μουσικολόγους της θεωρητικής μουσικής του 20ού αιώνα στη Γερμανία. Στα τριάντα του χρόνια Γεωργιάδης είχε προχωρήσει σχετικά με τη βυζαντινή παραδοσιακή μουσική και τη λειτουργική μουσική. Αργότερα αφιερώθηκε εντατικά στην έρευνα και την αισθητική της μουσικής και του ρυθμού. Ιδιαίτερα ασχολήθηκε με το ρυθμό ανάμεσα στη μουσική και τη γλώσσα. Ο Γεωργιάδης διετέλεσε συνεργάτης στις εργασίες «Münchner Veröffentlichungen zur Musikgeschichte» (Δημοσιεύματα ιστορίας της μουσικής) και «Musikalischen Edition im Wandel des historischen Bewusstseins» (Μουσικές εκδόσεις πάνω στην αλλαγή της ιστορικής συνείδησης).
915 Κοζέτ

Φυσικά χαρακτηριστικά

Η μέση διάμετρος της Κοζέτ εκτιμάται σε 15,1 χιλιόμετρα. O φασματικός τύπος της είναι S (λιθώδης), ενώ το άλβεδό της είναι 0,160. Η Κοζέτ περιστρέφεται γύρω από τον εαυτό της μία φορά κάθε 4 ώρες και 27 λεπτά.
Ολλανδός (μηχανή)

Ο Ολλανδός ήταν μια από τις σημαντικότερες επινοήσεις του 17ου αιώνα στο χώρο παραγωγής χαρτιού. Ο μηχανισμός αυτός έπαιξε σημαντικό ρόλο τόσο στην παραγωγή χαρτιού όσο και στην τυπογραφία, ενώ με το πέρασμα των χρόνων βελτιωνόταν.

Γενικά στοιχεία

Πρόκειται για έναν μηχανισμό τεμαχισμού των ρακών που αντικατέστησε τις σφύρες των παλαιών χαρτόμυλων που μετέτρεπαν τα ράκη σε πολτό. Ο "Ολλανδός" ή αλλιώς Hollander επινοήθηκε στην Ολλανδία το 1673. Αποτέλεσε μια σημαντική εφεύρεση στην βιομηχανική παραγωγή. Ο "Ολλανδός" με διάφορες βελτιώσεις χρησιμοποιήθηκε ως τον 20ό αιώνα και μία εξελιγμένη μορφή του χρησιμοποιείται ακόμα στα εργοστάσια χαρτοποιίας για την επεξεργασία του πολτού που φτάνει σε ξηρά μορφή από άλλα εργοστάσια κατεργασίας ξύλου. Κατά το πέρασμα των χρόνων όμως και γύρω στο 1720 στη Γερμανία άρχισε να χρησιμοποιείται μία συσκευή που έμοιαζε με εκείνες που έκοβαν το άχυρο, και τεμάχιζε τα ράκη με μία μεγάλη λεπίδα που ανεβοκατέβαινε. Αργότερα αυτός ο τρόπος βελτιώθηκε με την χρήση περιστρεφόμενων λεπίδων.

Περιγραφή μηχανής και λειτουργία

Ο "Ολλανδός" αποτελείτο από μία οβάλ ξύλινη ή πέτρινη σκάφη, στη μέση της οποίας υπήρχε ένα χώρισμα. Από τη μία πλευρά, πάνω από μαχαίρια στερεωμένα στη βάση της σκάφης, περιστρεφόταν ένας κύλινδρος με λεπίδες στην επιφάνειά του. Τα ευρισκόμενα σε κατάσταση αποσύνθεσης ράκη αλέθονταν περνώντας ανάμεσα στις λεπίδες του περιστρεφόμενου κυλίνδρου και τα μαχαίρια της βάσης και μετατρεπόταν σε πολτό.

Ιστορικά στοιχεία

Κατά την προβιομηχανική περίοδο, δηλαδή στα μέσα του 15ου αιώνα και πριν την καινοτομία του "Ολλανδού", η διαδικασία παραγωγής του χαρτιού ήταν διαφορετική. Η πρώτη ύλη, δηλαδή τα ράκη, συνήθως και κατά προτίμηση γίνονταν από λινά υφάσματα, καθαρίζονταν και βρεγμένα στοιβάζονταν για 4-5 μέρες ώστε να αρχίσει μια διαδικασία αποσύνθεσης. Στη συνέχεια τεμαχίζονταν και τοποθετούνταν σε μια σειρά ξύλινων "γουδιών" για να πολτοποιηθούν από ξύλινες σφύρες οι οποίες ανεβοκατέβαιναν με έναν υδροκινούμενο μηχανισμό και τα χτυπούσαν αδιάκοπα. Η πολτοποίηση αυτή χωριζόταν σε δύο ή τρεις φάσεις με ενδιάμεσα διαλείμματα, ώστε να προχωρεί η αποσύνθεση.
Ένγκελμπερτ Α΄ του Μπερκ

Βιογραφία

Ήταν ο δευτερότοκος γιος του Αδόλφου Δ΄ κόμη του Μπερκ και της Ίρμγκαρτ, κόρης του Ένγκελμπερτ φον Σβάρτσενμπερκ.
Με το να είναι πιστός του Γερμανού βασιλιά και του αρχιεπισκόπου της Κολωνίας, κατάφερε να σταθεροποιήσει την κομητεία και να αυξήσει τα έσοδά της. Έλαβε το ανάκτορο Μπένσμπερκ, το Νόι-Βίνντεκ και το Έλμπερφελτ.
Ακολούθησε τον Φρειδερίκο Α΄ των Χοενστάουφεν της Γερμανίας στην Γ΄ Σταυροφορία, αλλά κατά το ταξίδι φονεύθηκε το 1189 στη Σερβία.
Ουρενγκόι

Ιστορία

Το Ουρενγκόι ιδρύθηκε το 1932 ως οικισμός των Νένετς. Ανάμεσα στο 1949 και το 1953, η κατασκευή του σιδηρόδρομου ανάμεσα στο Σάλεχαρντ και την Ιγκάρκα προσανατολίστηκε από το Ουρενγκόι, και ένας σημαντικός αριθμός καταδίκων μεταφέρθηκε στο Ουρενγκόι για να δουλέψει στους χώρους κατασκευής. Η κατασκευή του πάγωσε το 1953, και οι κρατούμενοι μεταφέρθηκαν έξω από το Ουρενγκόι. Ο σιδηρόδρομος δεν ολοκληρώθηκε ποτέ.

Οικονομία

Το πεδίο φυσικού αερίου Ουρενγκόι ονομάστηκε προς τιμήν του οικισμού.
Μιχαήλ Νικολάεβιτς της Ρωσίας

Βιογραφία

Ήταν ο τέταρτος γιος του Νικολάου Α΄ αυτοκράτορα της Ρωσίας και της Καρλόττας (Αλεξάνδρας Φεοντόροβνας) των Χοεντσόλερν, κόρης του Φρειδερίκου Γουλιέλμου Γ΄ της Πρωσίας.
Απεβίωσε το 1909 στις Κάννες σε ηλικία 77 ετών.
Ρητορική

Με τον όρο Ρητορική, (από την ελληνική λέξη ῥήτωρ), στο σύγχρονο εννοιολογικό του πλαίσιο εννοείται εκείνος ο τομέας μελέτης και τεχνικής που ασχολείται με τη σύνθεση του προφορικού και του γραπτού λόγου στις σύγχρονες μορφές εκφοράς του, προκειμένου να καταστεί μέσον πειστικότητας και αποτελεσματικότητας επί κάποιου αιτίου. Η ρητορική είναι μια πολυσύνθετη τεχνική σπουδή.

Γενικά

Ιστορικά η κλασική ρητορική ανάγεται στη σχολή των προσωκρατικών φιλοσόφων και τους Σοφιστές. Στους μεταγενέστερους μεσαιωνικούς χρόνους έγινε μαζί με τη Γραμματική και τη Διαλεκτική τμήμα του λεγόμενου trivium, (τριπλής φιλολογικής μελέτης), στον δυτικό πολιτισμό. Στους αρχαίους και μεσαιωνικούς χρόνους η γραμματική σχετιζόταν με την ακριβή και αποτελεσματική χρήση της γλώσσας μέσω της μελέτης και της κριτικής συγκεκριμένων φιλολογικών μοντέλων. Η διαλεκτική με τη σειρά της σχετιζόταν με τη δοκιμασία και επινόηση νέας γνώσης μέσω μιας διαδικασίας ερωταποκρίσεων και τέλος η ρητορική με την πειθώ του δημόσιου προφορικού λόγου, πιθανώς σε πολιτικές συγκεντρώσεις ή σε δικανικές διαδικασίες. Υπό αυτή την έννοια η ρητορική σχετίσθηκε στη σύγχρονη εποχή με τις αποκαλούμενες δημοκρατικές κοινωνίες με δικαιώματα ελευθερίας του λόγου και ελεύθερης συγκέντρωσης, ενώ αυτή η συσχέτιση υπήρχε στον ελλαδικό χώρο από την αρχαιότητα.

Σύγχρονη ρητορική

Οι σύγχρονες σπουδές στη ρητορική θεμελιώνονται σε διαφορετικό φάσμα πρακτικών και νοημάτων απ’ ότι στην αρχαιότητα. Οι μελετητές της ρητορικής θεωρούν ότι η κλασική κατανόηση της ρητορικής είναι περιορισμένη, καθώς η πειθώ εξαρτάται από την επικοινωνία, η οποία με τη σειρά της σχετίζεται με την παραγωγή νοήματος. Έτσι η έννοια της ρητορικής σήμερα περιλαμβάνει κάτι περισσότερο από την απλή δημόσια επικοινωνία και αλληλεπίδραση. Τούτη η έμφαση στο νόημα και την παραγωγή του έλκει την προσοχή των μελετητών σε ένα μεγάλο σώμα κριτικής και κοινωνικής θεωρίας (βλ. κυρίως Μετα-δομισμός και Ερμηνευτική), καθώς επίσης και στα προβλήματα που εγείρονται εξαιτίας της μεθοδολογίας των κοινωνικών επιστημών. Παρόλο που παραδοσιακά η ρητορική σχετιζόταν με την πολιτική, το δίκαιο, τις δημόσιες σχέσεις, την αγορά και τη διαφήμιση η μελέτη της εισήλθε πλέον σε διαφορετικούς τομείς που σχετίζονται με τις ανθρωπιστικές επιστήμες τη θρησκεία και τις κοινωνικές επιστήμες, τη δημοσιογραφία, την ιστορία, τη λογοτεχνία, ακόμα και τη χαρτογραφία ή την αρχιτεκτονική, ως οπτικές γλώσσες που μεταφέρουν νόημα. Υπό αυτή την έννοια κάθε όψη της ανθρώπινης ζωής που εξαρτάται από τη δημιουργία και και μεταφορά νοήματος εμπλέκει στοιχεία ρητορικής. "Κατά τα τελευταία δέκα έτη, πολλοί μελετητές διερεύνησαν τον ακριβή τρόπο με τον οποίο εμπλέκεται η ρητορική σε ιδιαίτερους τομείς μελέτης".
Γενικές εκλογές στον Άγιο Χριστόφορο και Νέβις 2015

Γενικές εκλογές διεξήχθησαν στον Άγιο Χριστόφορο και Νέβις στις 16 Φεβρουαρίου 2015. O συνασπισμός της αντιπολίτευσης Ενωτική Ομάδα  κέρδισε τις εκλογές, εξασφαλίζοντας 7 έδρες επί συνόλου 11 στην Εθνοσυνέλευση και ο πρωθυπουργός Ντενζίλ Ντάγκλας παραδέχθηκε την ήττα του κόμματός του και αποχώρησε από την πρωθυπουργία έπειτα από 20 χρόνια. Ο Τίμοθι Χάρις ορκίστηκε νέος πρωθυπουργός στις 18 Φεβρουαρίου.

Εκλογικό σύστημα

Εκλέχθηκαν τα 11 από τα 15 μέλη της Εθνοσυνέλευσης, με τα υπόλοιπα 4 να διορίζονται από τον Γενικό Κυβερνήτη μετά τις εκλογές. Οι 11 βουλευτές εξελέγησαν σε μονοεδρικές εκλογικές περιφέρειες με το πλειοψηφικό σύστημα.

Εκστρατεία

Προτού διεξαχθούν οι εκλογές, 3 κόμματα της αντιπολίτευσης, το Κίνημα Λαϊκής Δράσης, το Εργατικό Κόμμα του Λαού και το Κίνημα Σκεπτόμενων Πολιτών σχημάτισαν το συνασπισμό με την ονομασία Ενωτική Ομάδα (Team Unity). Τα 3 κόμματα δεν κατήλθαν στις εκλογές το ένα εναντίον του άλλου, αλλά σχημάτισαν ως τη μοναδική αντιπολίτευση στο κυβερνών Εργατικό Κόμμα Αγίου Χριστόφορου και Νέβις.